open-index/open-wikipedia-markdown huggingface dataset:
Ginkluotas žvėris

**Ginkluotas žvėris** () – 1977 m. Italijoje sukurtas trileris.

## Pagrindiniai aktoriai
: *Aktorius – vaidmuo*
* Helmut Berger – Nanis Vitalis
* Marisa Mell – Džuliana
* Richard Harrison – Santinis
* Marina Giordana – Karla
* Luigi Bonos – Papalardo
* Vittorio Duse – Karolis 
* Enzio Marano – Barbareskis 

## Turinys

Iš kalėjimo pabėga grupė pavojingų nusikaltėlių, vadovaujamų Nanio Vitalio. Prieš pabėgdami į kitą šalį, jie ketina įvykdyti stambų apiplėšimą, tačiau prieš tai Nanis nori atsiteisti su policijos informatoriumi Barbareskiu, kuris jį išdavė. Sučiupę, jį nužudo ir palaidoja karjere, o kartu buvusią šio draugę Džulianą išprievartauja, tačiau palieka gyvą. Susirūpinęs informatoriuas dingimu, jo ima ieškoti komisaras Santinis, tačiau išgąsdinta Džuliana, kurios namuose slepiasi Nanis, teigia, jog jie jau seniai išsiskyrė. Policija ima ją sekti, o Nanis ketina priversti merginą dalyvauti planuojamame apiplėšime. Sužinojusi, kad taikinys yra gamykla, kurioje apsauginiu dirba jos tėvas, Džuliana susitinka su Santiniu ir atskleidžia jam planuojamo nusikaltimo detales. Policija surengia pasalą, tačiau Naniui pavyksta pasprukti. Jis bando atkeršyti Džulianai, tačiau jai pavyksta išvengti mirties. Tuomet su bendrininku jis pagrobia Santinio tėvą prokurorą ir seserį Karlą bei pareikalauja išpirkos, nes pinigai, kuriuos pavyko pagrobti gamykloje, buvo netikri. Nanis su bendrininku ir įkaitais pasislepia atokiame kaime, tačiau Santiniui pavyksta juos susekti...
Septynis kartus moteris

**Septynis kartus moteris** () – 1967 m. režisieriaus Vittorio De Sica sukurta komedija. Filmas sudarytas iš 7 atskirų istorijų, kuriose pagrindinį vaidmenį atlieka Shirley MacLaine, už jį nominuota Auksniam gaubliui.

## Pagrindiniai aktoriai
* Shirley MacLaine
* Elspeth March
* Peter Sellers
* Rossano Brazzi
* Laurence Badie
* Catherine Samie
* Lex Baxter
* Elsa Martinelli
* Alan Arkin
* Anita Ekberg
* Vittorio Gassman
* Michael Caine
Likvidacija (filmas)

**Likvidacija** () – 1976 m. sukurtas politinis trileris.

## Pagrindiniai aktoriai
: *Aktorius – vaidmuo*
* Oliver Reed – Gabrielis Ly
* Richard Widmark – Semas Lukas
* Gayle Hunnicutt – Debora 
* Sam Wanamaker – Haris Siklsas
* Vladek Sheybal – Olandas 

## Turinys

Buvęs KGB agentas Gabrielis nori pasitraukti iš aktyvios veiklos, tačiau tiek buvę „darbdaviai“, tiek priešai paskelbė jo medžioklę. Atvykęs į Izraelį, jis kreipiasi į buvusį CŽV agentą Semą, su kuriuo, kažkada kartu dirbo, prašydamas pagalbos. Po to, kai Gabrieliu nepavyksta atsikratyti organizuojant sprogimą, juo susidomi ir Izraelio specialiosios tarnybos. Kol Semas stengiasi jam padėti, Gabrielis leidžia laiką su šio žmona, taip pat buvusia agente Debora, kurią pažįsta iš ankstesnių užduočių. Kuomet nužudomas Semui padėjęs Izraelio agentas, Gabrielis išaiškina, kad būtent Debora juos išdavė. Semas, iki tol nenoromis padėjęs Gabrieliui, dabar priverstas su juo suvienyti jėgas, kad išgyventų, o vienintelis jų kelias – pereiti Jordanijos sieną.
The Decemberists

**The Decemberists** – amerikiečių folkroko grupė iš Portlando, susiformavusi 2000 m. Debiutinis grupės EP „5 Songs“ išleistas 2001 m., o jau kitais metais – debiutinis albumas „Castaways and Cutouts“. 2011 m. sausį išleistas albumas „The King Is Dead“ buvo pirmasis grupės darbas, pasiekės pirmąją vietą JAV „Billboard 200“ reitinge. 2024 m. duomenimis, grupė yra išleidusi devynis studijinius albumus, iš kurių naujausiasis, „As It Ever Was, So It Will Be Again“, išleistas 2024 m. birželį.

## Grupės nariai

### Dabartiniai nariai
* Colin Meloy&nbsp;– vokalas, gitara, buzukis, lūpinė armonikėlė (2000–dabar)
* Chris Funk&nbsp;– gitara, dobro, mandolina, bandža, tereminas, pritariamasis vokalas (2000–dabar)
* Jenny Conlee&nbsp;– klavišiniai, pianinas, vargonai, akordeonas, klavesinas, pritariamasis vokalas (2000–dabar)
* Nate Query&nbsp;– kontrabosas, bosinė gitara, violončelė, pritariamasis vokalas (2000–2003, 2004–dabar)
* John Moen&nbsp;– būgnai, pritariamasis vokalas (2005–dabar)

### Buvę nariai
* Ezra Holbrook&nbsp;– būgnai, pritariamasis vokalas (2000–2002)
* Jesse Emerson&nbsp;– bosinė gitara, kontrabosas, pritariamasis vokalas (2003–2004)
* Rachel Blumberg&nbsp;– būgnai, pritariamasis vokalas (2002–2005)
* Petra Hadeng&nbsp;– smuikas, pritariamasis vokalas (2005–2006)

## Diskografija
* *Castaways and Cutouts* (2002)
* *Her Majesty the Decemberists* (2003)
* *Picaresque* (2005)
* *The Crane Wife* (2006)
* *The Hazards of Love* (2009)
* *[[The King Is Dead]]* (2011)
* *What a Terrible World, What a Beautiful World* (2015)
* *The Queen of Hearts* (su Olivia Chaney, kaip grupė „Offa Rex“) (2017)
* *I'll Be Your Girl* (2018)
* *As It Ever Was, So It Will Be Again* (2024)

## Išnašos

## Nuorodos
* 
*
The King Is Dead

**The King Is Dead** – šeštasis studijinis amerikiečių folkroko grupės „The Decemberists“ albumas, išleistas 2011 m. sausio 14 d. Albumas sulaukė daugiausia teigiamų kritikų įvertinimų ir, per pirmąją pardavimų savaitę JAV pardavus 94 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju grupės įrašu, pasiekusiu šią viršūnę.

2012 m. „Grammy apdovanojimuose“ singlas „Down By the Water“ nominuotas geriausio roko atlikimo bei geriausios roko dainos nominacijose.

## Dainų sąrašas
Visas dainas parašė Colin Meloy.

## Išnašos
Speak Now

**Speak Now** – trečiasis studijinis amerikiečių atlikėjos Taylor Swift albumas, išleistas 2010 m. spalio 25 d. Pirmasis albumo singlas „Mine“ susilaukė didelio pasisekimo JAV, pasiekdamas trečiąją vietą „Billboard Hot 100“ reitinge. Singlai „Back to December“, „Mean“, „Sparks Fly“ bei „Ours“ taip pat pateko į dvidešimtuką.

Albumas sulaukė daugiausia teigiamų kritikų įvertinimų ir debiutavo pirmojoje „Billboard 200“ reitingo vietoje, per pirmąją pardavimų savaitę JAV pardavus 1,047 milijono kopijų. Tai buvo antrasis atlikėjos įrašas, pasiekęs šią viršūnę. Joje jis išbuvo šešias savaites. 2017 m. gruodžio mėnesio duomenimis, JAV parduota virš šešių milijonų albumo kopijų ir jis tapęs šešiskart platininiu.

2012 m. „Grammy“ apdovanojimuose singlas „Mean“ laimėjo geriausio solinio kantri atlikimo bei geriausios kantri dainos nominacijose. Pats albumas buvo nominuotas geriausio kantri albumo nominacijoje.

2023 m. liepą atlikėja išleido naujai įrašytą albumo versiją „Speak Now (Taylor's Version)“.

## Dainų sąrašas

## Išnašos
Simon & Schuster

**Simon & Schuster, Inc.** – JAV leidykla, priklausanti bendrovei „CBS Corporation“. Įmonė įkurta 1924 m. Tai vienas stambiausių knygų anglų kalba leidėjų. Leidykla per metus išleidžia daugiau kaip 2000 leidinių po 35 prekiniais ženklais.

## Istorija
Įmonę 1924 m. įkūrė Richard L. Simon ir M. Lincoln Schuster. Tuo metu R.L.Simon dirbo pianinų pardavėju, o M.L.Schuster – redaktoriumi automobilių prekybos žurnale. Įsteigti kompanijai jiedu skyrė 8000 JAV dol. savo sukauptų lėšų. Įmonė veiklą pradėjo XX a. 3-ajame dešimtmetyje, užsiimdama kryžiažodžių knygų leidyba.

1939 m. „Simon & Schuster“ kartu su Robert Fair de Graff įsteigė „Pocket Book“ – pirmąjį JAV knygų minkštais viršeliais leidėją. 1966 m. „Pocket Book“ buvo prijungta prie „Simon & Schuster“.

1994 m. „Simon & Schuster“ leidyklą įsigijo tuometinis žiniasklaidos konglomeratas „Viacom“, o šiam 2005 m. skilus į dvi kompanijas: buvusį pavadinimą išlaikiusią „Viacom“ ir „CBS Corporation“, pastaroji paveldėjo teises į „Simon & Schuster“

## Šaltiniai
Raudondvario dvaras (Riešė)

**Raudondvario dvaras** – dvaras, buvęs Raudondvaryje, į šiaurę nuo dabartinės Didžiosios Riešės, Vilniaus rajone.

## Istorija

Raudondvario, dar vadinamas Puzinų, dvaras minimas nuo XVIII amžiaus. Nuo XIX a. antrosios pusės iki Antrojo pasaulinio karo dvaras priklausė Senkievičiams. Dvaro sodyba sunyko, kai čia buvo įsikūręs Gulbinų tarybinio ūkio centras (kai kuriuose šaltiniuose dvaras vadinamas Raudondvario (Gulbinų) dvaru).

Išlikę keletas pastatų (ponų namas, lobynas (dabar gyvenamasis pastatas), du svirnai, arklidės, kur šiuo metu įsikūręs jojimo sporto klubas „Civinskų žirgai“, kluonas, tvartas, garo mašinos pastatas). Ponų namas – vieno aukšto medinių rąstų sienomis, apkaltomis dailylentėmis, stogas dengtas šiferiu. Įdomiausiu laikomas lobynas – baroko laikotarpio vietos architektūros bruožų pastatas, statytas 1764 m. Buvo dviejų aukštų su rūsiu, gontais dengtu piramidiniu stogu. 1820 m. pastatas buvo rekonstruotas, pristatytas dviejų tarpsnių bokštelis su laikrodžiu ir varpu. 1970 m. pastatas restauruotas, pakeista bokštelio forma ir kai kurios detalės. 1998 m. neeksploatuojamame statinyje įvyko gaisras. Sudegė bokštelis, stogas, viršutinė perdanga. Likviduojant gaisro padarinius, pasirinkta tvarkymo kryptis – atkurti pirmąjį, 1764 m. laikotarpį, kurio metu nebuvo dviejų viršutinių tarpsnių. 2001 m. lobynas restauruotas, uždengtas stogas, atstatytos sienos.

Dauguma pastatų 2011 m. įvertinti kaip tik patenkinamos ar avarinės būklės (išimtis – lobyno pastatas), nerestauruoti; priklauso privatiems asmenims. Šalia dvaro yra parkas, telkšo Raudonojo Dvaro ežeras.


Image:Raudondvario svirnas2007.JPG|Svirnas
Image:Raudondvario kluonas2007.JPG|Kluonas
Image:Raudondvario arklides2007.JPG|Arklidės
Image:Raudondvario lobynas2007.JPG|Lobynas
Image:Raudondvario aleja2007.jpg|Alėja


## Nuorodos
* Raudondvario istorija 
* Pastatų patikrinimo aktai 
* Lobyno istorija
Cake

**Cake** (rašoma **CAKE**) – amerikiečių alternatyviojo roko grupė iš Sakramento, susiformavusi 1991 m. Grupė debiutinį albumą „Motorcade of Generosity“ išleido 1994 m. vasarį. 2011 m. sausį išleistas albumas „Showroom of Compassion“ buvo pirmasis grupės darbas, pasiekės JAV „Billboard 200“ reitingo viršūnę. 2023 m. duomenimis, grupė yra išleidusi šešis studijinius albumus.

## Grupės nariai

;Dabartiniai nariai
* John McCrea – vokalas, gitara, pianinas, vargonai, perkusija (1991–dabar)
* Vince DiFiore – trimitas, klavišiniai, perkusija, pritariamasis vokalas (1991–dabar)
* Todd Roper – būgnai, pritariamasis vokalas (1994–2001, 2016–dabar)
* Xan McCurdy – gitara, pritariamasis vokalas (1997–dabar)
* Daniel McCallum – gitara, pritariamasis vokalas (2016–dabar)

;Buvę nariai
* Greg Brown – gitara, vargonai, pritariamasis vokalas (1991–1997)
* Frank French – būgnai, pritariamasis vokalas (1991–1994)
* Shon Meckfessel – bosinė gitara, pritariamasis vokalas (1991)
* Rusty Miller – gitara (1998)
* Gabe Nelson – bosinė gitara, pritariamasis vokalas (1992–1994, 1997–2015)
* Victor Damiani – bosinė gitara, pritariamasis vokalas (1994–1997)
* Pete McNeal – būgnai, pritariamasis vokalas (2001–2004)
* Paulo Baldi – būgnai, perkusija, pritariamasis vokalas (2004–2015)
* Casey Lipka – bosinė gitara, pritariamasis vokalas (2016–2018)

## Diskografija
* *Motorcade of Generosity* (1994)
* *Fashion Nugget* (1996)
* *Prolonging the Magic* (1998)
* *Comfort Eagle* (2001)
* *Pressure Chief* (2004)
* *[[Showroom of Compassion]]* (2011)

## Išnašos

## Nuorodos
* 
*
Showroom of Compassion

**Showroom of Compassion** – šeštasis studijinis amerikiečių alternatyviojo roko grupės „Cake“ albumas, išleistas 2011 m. sausio 11 d. Tai – pirmasis grupės albumas nuo 2004 m. išleisto „Pressure Chief“. Taip pat tai pirmasis grupės albumas, išleistas pačios grupės įsteigtoje „Upbeat Records“ įrašų leidykloje. Albumas sulaukė daugiausia teigiamų kritikų įvertinimų ir, per pirmąją pardavimų savaitę JAV pardavus 44 tūkstančius kopijų, debiutavo pirmojoje „Billboard 200“ reitingo vietoje, tapdamas pirmuoju grupės įrašu, pasiekusiu šią viršūnę.

## Dainų sąrašas

## Išnašos
CBS Corporation

**CBS Corporation** – JAV žiniasklaidos koncernas, specializavęsis komercinių transliacijų, leidybos ir televizijos produkcijos srityse. Daugiausia veiklą vykdė Jungtinėse Valstijose.

## Istorija
Įmonė buvo įkurta 2005 m. gruodžio 31 d., tuometinei „Viacom“ skilus į „CBS Corporation“ ir „Viacom“ pavadinimą perėmusią įmones. Apie sprendimą išformuoti įmonę viešai prabilta 2005 m. kovo mėn. Tokį žingsnį nulėmė ne tik stagnuojanti įmonės akcijų kaina, bet ir vidinė konkurencija tarp Les Moonves ir Tom Freston, atitinkamai „CBS“ ir „MTV Networks“ ilgalaikių vadovų. Abi naujai įkurtos įmonės išliko valdomos bendrovės „National Amusements“. „CBS Corporation“ perėmė teises į abonementinę televiziją „Showtime“ ir leidyklą „Simon & Schuster“.

2019 m. gruodžio 4 d. „CBS Corporation“ ir „Viacom“ vėl susijungė, nauja įmonė pasivadino „ViacomCBS“.

## Įmonės aktyvas
* Televizijos tinklai: CBS, The CW (bendrai valdoma kartu su Time Warner), CBS College Sports Network, Showtime Networks
* Televizijos tinklų stotys: CBS Television Stations
* Televizijos studijos: CBS Television Studios, CBS Television Distribution, Big Ticket Television, CBS Studios International
* Įrašų kompanijos: CBS Records
* Radijas: CBS Radio
* Interneto ištekliai: Last.fm, Download.com, Game Rankings, GameSpot, Metacritic, TV.com, ZDNet ir kt.
* Lauko reklamos: CBS Outdoor
* Leidyba: Simon & Schuster

## Išnašos
Informatikos ir ryšių departamentas

**Informatikos ir ryšių departamentas** – vidaus reikalų įstaiga, administruojanti Vidaus reikalų informacinę sistemą, Vidaus reikalų telekomunikacinį ir Radijo ryšio tinklus, Lietuvos nacionalinę Šengeno informacinę sistemą.

## Istorija

Departamentas įkurtas 1994 m. reorganizavus Informatikos tarnybą prie Lietuvos Respublikos vidaus reikalų ministerijos, Lietuvos Respublikos vidaus reikalų ministerijos Ryšių tarnybą bei Lietuvos Respublikos vidaus reikalų ministerijos Ryšių mazgą.

Nuo 2003 m. valdo Užsieniečių registrą. 2007 m. Lietuvai tapus Šengeno erdvės nare, įstaiga ėmė administruoti Lietuvos nacionalinę Šengeno informacinę sistemą.

## Direktoriai

* Ildefonsas Barauskas – 1994–1997 m.
* Vytautas Bracas – 1997–1999 m.
* Aurelijus Racevičius – 1999–2000 m.
* Vygantas Ivanauskas – 2000–2012 m.
* Gintaras Čiurlionis – 2012–2015 m.
* Evaldas Serbenta – 2015–2020 m.
* Tomas Stankevičius – 2021–2022 m.
* Viktorija Rūkštelė – 2023 m. iki dabar

## Nuorodos

Departamento paslaugų portalas 

Departamento tinklalapis

## Šaltiniai
WarnerMedia

**WarnerMedia, LLC** – JAV tarptautinis žiniasklaidos koncernas, pagal gaunamas pajamas vienas stambiausių pasaulyje. Būstinė yra WarnerMedia Center, Niujorke. „Time Warner“ įkurta 1990 m., susijungus bendrovėms „Time Inc.“ ir „Warner Communications“.

## Dukterinės įmonės
* Warner Bros., New Line Cinema – kino studijos
* Global Media Group
* HBO, Cinemax, Turner Classic Movies – TV kanalai, transliuojantys kino filmus
* TBS Superstation, TNT, Cartoon Network – TV kanalai
* CNN, HLN – 24 val. per parą transliuojančios naujienų stotys
* Time Warner Cable – kabelinės TV įmonė
* Time – savaitinis naujienų žurnalas
* People – savaitinis žurnalas apie įžimybes
* Sports Illustrated – sporto žurnalas
* Fortune, Money – ekonomikos ir investicijų žurnalai
* Atlanta Braves – beisbolo komanda
* DC Comics – komiksų leidėjas
* MAD – satyrinis žurnalas
News Corporation

**News Corporation** – buvęs JAV tarptautinis žiniasklaidos koncernas, kurio būstinė buvo įsikūrusi Niujorke. 2014 m. duomenimis, pagal pajamas buvo 4-a stambiausia žiniasklaidos bendrovė. Pradžioje bendrovė buvo įsteigta Adelaidėje (Australija), bet pritarus akcininkų daugumai 2004 m. buvo perregistruota Delavero valstijoje, JAV.

Akcininkams susirūpinus bendrovės įvaizdžiu po keleto nuvilnijusių skandalų buvo nutarta bendrovę padalyti į dvi akcines bendroves. 2013 m. birželio 28 d. „News Corporation“ skilo į „21st Century Fox“ ir „News Corp“; pirmoji buvo orientuota į žiniasklaidos priemonių sektorių, o antroji – į leidybą.

## Įmonės aktyvas

; Knygų leidyba
* HarperCollins

; Laikraščiai
* The Australian (Australija)
* The Sunday Tasmanian (Australija)
* Fiji Times (Fidžis)
* Papua New Guinea Post-Courier (Papua Naujoji Gvinėja)
* The Sun (JK)
* News of the World (JK)
* The Sunday Times (JK)
* The Times (JK)
* New York Post (JAV)
* Wall Street Journal (JAV)

; Leidybos ir finansų informacija
* Dow Jones & Company

; Žurnalai
* TV Guide (JAV)
* The Weekly Standard (JAV)

; Muzika
* MySpace Records
* Sky Radio

; Kinas ir televizija
* 20th Century Fox
* Fox Television Studios
* Fox Broadcasting Company
* ITV
* BSkyB (JK)
* Sky News

; Internetas
* MySpace
* Rotten Tomatoes
* IGN

## Išnašos
Snaigupėlė

**Snaigupėlė** – upelis, tekantis Druskininkų savivaldybėje, kairysis Nemuno intakas.

Snaigupėlė įteka į Nemuną 445,4 km atstumu nuo pastarojo žiočių, Gailiūnų kaime, į šiaurės rytus nuo Druskininkų. Upelio hidrologinis nr. – 10010410, ilgis 8,7 km, baseino plotas 13,7 m².

Snaigupėlės ištakos – Skuisto miškas Miciūnų apylinkėse. Teka pietryčių kryptimi. Aukštupyje vaga sureguliuota, jos krantuose – pievos, toliau ji vingiuoja miškinga vietove. Žemupyje ties Druskininkų ir Gailiūnų riba vamzdžiu kerta kelią . Likusioje iki Nemuno atkarpoje, apie 500 m, vaga eina giliu slėniu, su medžių išvartomis, nusėta nedideliais rieduliais. Šioje atkarpoje slūgso Snaigupėlės atodanga, ties žiotimis atrastas Gailiūnų pilkapynas.

Gyvenvietės prie Snaigupėlės: Miciūnai, Snaigupė, Ringėliškė, Gailiūnai.

Upėvardžio pirminė lytis buvo *Snaigupė*, bet įkūrus tokio pat pavadinimo kaimą, imta vadinti su mažybine priesaga. Žodis kilęs nuo *snaigė* („sniego kąsnelis“).

## Šaltiniai

## Nuorodos
* Sąrašas:Nemuno intakai
* Išdžiūvusi Snaigupėlė (nuotrauka)
Vince Carter

**Vincentas Lamaras Karteris** (; g. 1977 m. sausio 26 d. Deitona Byče) – JAV krepšininkas, olimpietis. Atstovavo Memfio „Grizzlies“ ekipai.

1998 m. NBA naujokų biržoje buvo pašauktas 5 šaukimu Oklando „Warriors“ komandos, kuri jį iškeitė į Toronto „Raptors“.

2011 m. pelnė 20 000-ajį karjeros tašką, tapdamas 37-uoju tai pasiekusiu žaidėju lygos istorijoje.

Įkūrė „Vilties ambasados fondą“ (), norėdamas padėti šeimoms ir vaikams Floridoje, Naujajame Džersyje ir Toronte.

2007 m. jam įteiktas Floridos gubernatoriaus apdovanojimas už labdaringą veiklą gimtojoje valstijoje.

## Karjera

### Toronto „Raptors“
Atvykęs į Torontą 1998 m. ir pasižymėdamas savo šoklumo bei dėjimo sugebėjimais, komandai padėjo sumušti lankomumo rekordus nuo 2000 iki 2002 m., taip padidindamas ekipos vertę dvigubai iki paskutiniųjų savo dienų Toronte. Vincas buvo vienas iš pagrindinių pergalės kalvių komandoje, pirmą kartą atvesdamas ją į 2000 m. atkrintamųjų varžybas, padėdamas pelnyti 47 pergales ir pirmąją laimėtą atkrintamųjų varžybų seriją 2001 m. bei pasiekti Rytų konferencijos pusfinalį.

### Naujojo Džersio „Nets“

Atstovaudamas naująjį klubą V. Karteris vidutiniškai pelnydavo 23,5 taško per rungtynes, daugiau sugriebdavo atšokusių kamuolių ir atlikdavo rezultatyvių perdavimų nei prieš tai būdamas Toronto „Raptors“ gretose. Įrašytas į dešimtuką devyniolikos skirtingų statistikos kategorijų „Nets“ komandoje, kaip pirmaujantysis pagal pelnytus taškus, rezultatyviuosius perdavimus, klaidas, pelnytus tritaškius, žaidėjo naudingumo reitingą ir pergalių santykį.

### Orlando „Magic“
2009 m. birželio 25 d. buvo iškeistas į gimtojo miesto klubą Orlando „Magic“. Debiutavo 2009 m. spalio 28 d. žaisdamas prieš Filadelfijos „76ers“ ekipą. Šiose rungtynėse pelnęs 15 taškų ir atlikęs 2 rezultatyvius perdavimus padėjo sutriuškinti priešininkus. 2010 m. vasario 8 d. V. Karteris sužaidė sezono rungtynes, pelnydamas 48 taškus prieš Naujojo Orleano „Hornets“ ekipą.

### Finikso „Suns“
2010 m. gruodžio 18 d. buvo iškeistas į Finikso „Suns“ klubą. Sudarė sėkmingą tandemą su Stivu Nešu, kuris, deja, nepadėjo patekti į atkrintamąsias varžybas, nes komanda buvo atsinaujinimo stadijoje. 2011 m. gruodžio 9 d. Karterio paslaugų buvo atsisakyta.

### Dalaso „Mavericks“
2011 m. gruodžio 12 d. pasirašė trejų metų kontraktą su Dalaso „Mavericks“ klubu. 2013 m. vasario 13 d. pralenkė Larry Birdą pelnytų taškų kategorijoje, pataikydamas šešis tritaškius ir surinkdamas 17 taškų iš 26, surinktų trečiajame kėlinyje.

### Memfio „Grizzlies“
2014 m. liepos 12 d. pasirašė ilgametį kontraktą su Memfio „Grizzlies“ klubu. Pasirodė tik viename iš 12 pirmųjų klubo rungtynių 2015–2016 sezone. Lapkričio 24 d. pralenkė Stivą Nešą pagal sužaistas rungtynes ir užėmė 31-ąją vietą šioje kategorijoje.

## Pasiekimai
* 8 kartus dalyvavo NBA Visų žvaigždžių rungtynėse (2000–2007 m.)
* 1999 m. NBA metų naujokas
* 2000 m. NBA dėjimų į krepšį nugalėtojas
* 2000 m. Sidnėjus olimpinių žaidynių aukso medalio laimėtojas
* 2003 m. FIBA Amerikos čempionato aukso medalio laimėtojas

## Šaltiniai
Viacom

**Viacom, Inc.** (pilnas pavadinimas – **Video & Audio Communications**) – JAV tarptautinis žiniasklaidos koncernas, daugiausia specializavęsis kino ir kabelinės televizijos srityse. Buvo vienas stambiausių transliacijų ir kabelinės televizijos tiekėjų (kartu su „Comcast“, „The Walt Disney Company“, „21st Century Fox“, „Time Warner“ ir „CBS Corporation“).

2012 m. „Viacom“ priklausė apytiksliai 170 tinklų, pasiekiančių apie 700 mln. prenumeratorių 160-yje šalių.

## Istorija
XX a. garsios „Viacom“ pavadinimą perėmusi įmonė buvo įkurta 2005 m. gruodžio 31 d., po to kai atsiskyrė nuo tuometinės „Viacom“, tais pačiais metais pakeitusios pavadinimą į „CBS Corporation“. Apie sprendimą atsiskirti viešai prabilta 2005 m. kovo mėn. Tokį žingsnį nulėmė ne tik stagnuojanti įmonės akcijų kaina, bet ir vidinė konkurencija tarp Les Moonves ir Tom Freston, atitinkamai „CBS“ ir „MTV Networks“ ilgalaikių vadovų. Abi naujai įkurtos įmonės išliko valdomos bendrovės „National Amusements“.

2019 m. gruodžio 4 d. „CBS Corporation“ ir „Viacom“ vėl susijungė, nauja įmonė pasivadino „ViacomCBS“.

## Išnašos
Super Mario Maker

**Super Mario Maker** – 2015 m. „Super Mario“ serijos kompiuterinis žaidimas, kurį sukūrė ir išleido Japonijos „Nintendo“ kompanija „Wii U“ konsolei. 

„Super Mario Maker“ žaidime žaidėjai gali kurti „Mario“ platformerio žaidimų lygius, sukurtais lygiais dalytis internete ir žaisti kitų žaidėjų sukurtus lygius. „Super Mario Maker“ buvo palankiai įvertintas kritikų: pagal metacritic.com svetainės suvestinę, vidutiniškai 88 balais iš 100. Žaidimas buvo komerciškai sėkmingas, 2018 m. I ketvirčio duomenimis parduotas 4,00 mln. vnt. tiražu.

2016 m. gruodį buvo išleista „Super Mario Maker“ adaptacija nešiojamai „Nintendo 3DS“ konsolei. Vidutiniškai ją kritikai įvertino 74 balais iš 100. Daugiausiai kritikos sulaukė tai, kad žaidėjai savo sukurtais lygiais negali pasidalinti internete su visu pasauliu, o tik su šalimais esančiais „Nintendo 3DS“ naudotojais. Taip pat, „Wii U“ versijos daugelis sukurtų lygių nesuderinti su „3DS“ versija, iš interneto atsiunčiamų lygių paieška buvo labai apribota.

## Apie žaidimą
„Super Mario Maker“ išleistas pasauliniu mastu 2015 m. rugsėjo mėnesį. Žaidimas turi 2 režimus: žaidimo ir kūrybos.
* Kūrybos režimas. Žaidėjui suteiktas tipiško „Super Mario“ serijos 2D grafikos žaidimo kūrimo interfeisas, kurį galima pasirinkti iš keturių, imituojančių skirtingų kartų serijos žaidimų aplinką ir stilių: „Super Mario Bros.“, „Super Mario Bros. 3“, „Super Mario World“ ir „New Super Mario Bros. U“. Naudodamasis lietimui jautriu „Nintendo Wii U Gamepad“ valdiklio mini ekranu, žaidėjas žaidimo aplinkos „tinklelyje“ gali išdėlioti įvairius žaidimų elementus ir tuoj pat juos žaisdamas patikrinti, kaip jie būtų žaidžiami valdant  garsiausią „Nintendo“ žaidimų veikėją Mario. Žaidimo pradžioje žaidėjas turi žaisti kūrybos režimu 9 dienas bent po 5 minutes - tuomet su kiekviena diena jam suteikiamos galimybės naudotis vis didesniu kiekiu kūrybinių elementų. Kuriant galima parinkti muzikos takelį, garsus.
* Žaidimo režimas. „Super Mario Maker“ žaidime yra įtraukti 68 „Nintendo“ sukurtų žaidimo lygių pavyzdžiai ir žaidėjas gali laisvai žaisti internete platinamus kitų „Super Mario Maker“ žaidėjų sukurtus lygius, kurių 2016 m. sausio pradžios skaičiavimais buvo internete įkelta 3,3 mln. Žaisdamas kitų sukurtus lygius, žaidėjas gali įvertinti atskirų lygių kokybę ir bendrą kūrėjo darbą.  Specialiai „Nintendo“ sukurtoje svetainėje išsirinkti lygius pagal sunkumo laipsnį, raktinius žodžius ir pan.  

„Super Mario Maker“ žaidžiamas vieno žaidėjo, nors įmanomas variantas, kai vienas žaidėjas su „Gamepad“ valdikliu kuria žaidimo aplinką ir „trukdo“ kitam žaidėjui su kitu valdikliu tuo pat metu žaidžiančiam per TV ekraną. Žaidimas suderinamas su „Nintendo“ išleistomis *[[amiibo]]* žaislų figūrėlėmis su NFC funkcija.

## Išnašos

## Nuorodos
* Oficiali „Super Mario Maker“ svetainė
* Oficiali „3DS“ versijos svetainė 
* „Super Mario Maker“ lygiai 
* mobygames.com
Anastasijos judėjimas

**Anastasijos judėjimas** – apie 1997 m. Rusijoje susidaręs „Naujojo amžiaus“ gamtinio dvasingumo judėjimas, pabrėžiantis aplinkosaugines idėjas. Judėjimo atstovai anastasininkai Vladimiro Megrė knygų serijos „Skambantys Rusijos kedrai“ aprašytų idėjų siejami bendraminčiai. Vienas iš naujųjų religinių judėjimų Lietuvoje.

Anastasijos judėjimas paplitęs Rusijoje, NVS šalyse, Europos žemyne. Taip pat (daugiausia tarp išeivių) JAV, Jungtinėje Karalystėje, Kanadoje, Australijoje.

## Ypatumai

Anastasijos judėjimu būdingos šios ypatybės:
* Ekokaimų steigimas (gamtoje išperkami 1 ha sklypai vienai šeimai, o kaimus gali sudaryti 100 ha sklypai);
* Darnus vystymasis (biologinės įvairovės puoselėjimas, atsinaujinančių energijos išteklių eikvojimas, ekologiškų prekių vartojimas, ekologinė statyba, ekologinė žemdirbystė, rankiojimas: bitininkystė, grybavimas, riešutavimas, uogavimas, žolininkystė);
* Dvasingumas (Naujojo amžiaus, Naujosios pagonybės religijos);
* Sveika gyvensena (alkoholio ir tabako nevartojimas, vegetarizmas, veganizmas, žaliavalgystė);
* Tautiškumas (Lietuvoje senovės baltų ir romuviečių idėjos, lietuvių liaudies dainos ir kt.).

## Lietuvoje

Lietuvoje šio judėjimo pradžia siejama su pirmųjų Vladimiro Megrė knygų serijos skaitytojų klubų „Skambantys kedrai“ įsteigimu Kaune ir Vilniuje 2002 m. Tokie klubai netrukus po to buvo įsteigti ir kituose didmiesčiuose. Lietuvos ekogyvenviečių tinklo duomenimis, 2016 m. Lietuvoje buvo virš 40-ies giminės sodybų arba jų gyvenviečių. Įprastai jas sudaro viena ar kelios šeimos.

VSD surinkti duomenys rodo, kad tiek anastasininkų guru rusų rašytojas Vladimiras Megre, tiek Lietuvoje besireiškiantys kai kurie ideologijos pasekėjai atvirai remia Kremliaus režimą, aukština Vladimirą Putiną.

## Šaltiniai

## Literatūra
* Religijų įvairovė Lietuvoje: portretai, kasdienybė ir šventės. VDU, Versus aureus, 2014 m. Skaitmeninė knyga

## Nuorodos
* V. Megrė puslapis
* Rusijos Skambančių kedrų bendruomenė
* Lietuvos Skambančių kedrų bendruomenė
Lapainis

**Lapainis** (*Phyllanthus*) – lapaininių (*Phyllanthaceae*) šeimos augalų gentis. Įvairiuose šaltiniuose šios genties rūšių skaičius labai skiriasi, nuo 700 iki 1200. Lapainių gentyje yra labai didelė augalų įvairovė, tai vienmečiai ir daugiamečiai žoliniai augali, krūmai, vijokliai, vandens augalai ir sukulentai.

;Rūšys

* Agrastinis lapainis (*Phyllanthus emblica*) L.
* Aitrusis lapainis (*Phyllanthus amarus*) Schumacher	
* Bukasis lapainis (*Phyllanthus cochinchinensis*) (Lour.) Spreng.
* Gulsčiasis lapainis *Phyllanthus virgatus* G.Forst.
* Kepeninis lapainis (*Phyllanthus fraternus*) G.L.Webster	
* Kreivasis lapainis (*Phyllanthus niruri*) L.	
* Paupinis lapainis (*Phyllanthus urinaria*) L.	
* Rūgštusis lapainis (*Phyllanthus acidus*) (L.) Skeels	
* Smulkusis lapainis (*Phyllanthus corcovadensis*) 
* Uolinis lapainis (*Phyllanthus maderaspatensis*) L.
* Vijoklinis lapainis (*Phyllanthus reticulatus*) Poir.

;Sinonimai

* *Anisonema* A.Juss.	
* *Aporosella* Chodat
* *Arachnodes* Gagnep.	
* *Ardinghalia* Comm. ex A.Juss.	
* *Asterandra* Klotzsch	
* *Bradleia* Banks ex Gaertn.	
* *Cathetus* Lour.	
* *Ceramanthus* Hassk.	
* *Chlorolepis* Nutt.
* *Chorizonema* Jean F.Brunel	
* *Cicca* L.	
* *Clambus* Miers
* *Coccoglochidion* K.Schum.	
* *Conami* Aubl.	
* *Cycca* Batsch
* *Dendrophyllanthus* S.Moore	
* *Dichelactina* Hance	
* *Dichrophyllum* Klotzsch & Garcke	
* *Dimorphocladium* Britton	
* *Emblica* Gaertn.	
* *Episteira* Raf.	
* *Epistylium* Sw.	
* *Eriococcus* Hassk.	
* *Flueggeopsis* K.Schum.	
* *Frankia* Steud.
* *Geminaria* Raf.	
* *Genesiphyla* Raf.	
* *Genesiphylla* L'Hér.	
* *Glochidionopsis* Blume	
* *Glochisandra* Wight	
* *Gynoon* A.Juss.	
* *Hemicicca* Baill.	
* *Hemiglochidion* (Müll.Arg.) K.Schum.
* *Hexadena* Raf.	
* *Hexaspermum* Domin	
* *Kirganelia* Juss.	
* *Leichhardtia* F.Muell.	
* *Lobocarpus* Wight & Arn.	
* *Lomanthes* Raf.	
* *Macraea* Wight	
* *Meborea* Aubl.	
* *Menarda* Comm. ex A.Juss.	
* *Moeroris* Raf.	
* *Nellica* Raf.	
* *Niruri* Adans. 
* *Niruris* Raf. 
* *Nymania* K.Schum. 
* *Nymphanthus* Lour. 
* *Orbicularia* Baill. 
* *Oxalistylis* Baill. 
* *Phyllanthodendron* Hemsl. 
* *Pseudoglochidion* Gamble 
* *Ramsdenia* Britton 
* *Reidia* Wight 
* *Reverchonia* A.Gray 
* *Rhopium* Schreb. 
* *Roigia* Britton 
* *Scepasma* Blume 
* *Staurothyrax* Griff. 
* *Synexemia* Raf. 
* *Tetraglochidion* K.Schum. 
* *Tricarium* Lour. 
* *Uranthera* Pax & K.Hoffm.
* *Urinaria* Medik. 
* *Williamia* Baill. 
* *Xylophylla* L. 
* *Zarcoa* Llanos

## Galerija

Starr 070403-6431 Phyllanthus acidus.jpg|Rūgščiojio lapainio (*Phyllanthus acidus*) žiedai
Phyllanthus arbuscula BotGardBln27120A.jpg|*[[Phyllanthus arbuscula]]*
Phyllanthus maderaspatensis 2.jpg|Uolinis lapainis (*Phyllanthus maderaspatensis*)
Phyllanthus microcladus Coffs Harbour.jpg|*[[Phyllanthus microcladus]]*
Phyllanthus niruri 03520.jpg|Kreivasis lapainis (*Phyllanthus niruri*)
Gardenology.org-IMG 8048 qsbg11mar.jpg|*[[Phyllanthus pulcher]]*
Phyllanthus urinaria 03.JPG|Paupinis lapainis (*Phyllanthus urinaria*)


## Šaltiniai
Moniqué

**Monika Pundziūtė** (sceninis vardas **Moniqué**; g. 1997 m. rugsėjo 20 d. Širvintose) – Lietuvos dainininkė, dainų autorė, televizinio muzikos talentų konkurso „X Faktorius“ 3-iojo sezono nugalėtoja (2015–2016 m.).

## Biografija
Monika Pundziūtė gimė Širvintose, tačiau šešiolikos metų persikėlė į Vilnių. 2016 m. baigė Vilniaus Juozo Tallat-Kelpšos konservatoriją. 

Nuo 2015 m. rudens Moniqué dalyvavo konkurse „X Faktorius“. Jos mokytoja projekte buvo Justė Arlauskaitė-Jazzu. 2016 m. vasario 14 d. „X Faktoriaus“ superfinale, kurį tiesiogiai transliavo TV3 televizija, Moniqué, surinkusi 70 tūkst. žiūrovų balsų, nugalėjo Sauliaus Prūsaičio komandos vaikinus (Aleksą Augaitį, Tomą Tumosą). Ji laimėjo 15 tūkst. eurų.

2019 m. gegužės 10 d. „Lietuvos balsas" prodiuseris Gediminas Jaunius paskelbė, jog Moniqué taps naująja projekto mokytoja.

Su daina „Make Me Human“ dalyvavo 2020 m. Lietuvos nacionalinėje atrankoje į Euroviziją „Pabandom iš naujo!“. Atrankos finale surinkusi 101 balą iš komisijos ir beveik 16 tūkst. žiūrovų balsų užėmė 2-ąją vietą.

2021 m. Monique pradėjo dirbti su viena didižiausių pasaulinių muzikos leidybos kompanijų „Warner Music“

2022 m. Moniqué paliko savo vadybą ir tęsia veiklą kaip nepriklausoma atlikėja.

## Diskografija
### Studijiniai albumai

### Dainos

## Apdovanojimai

## Šaltiniai

## Nuorodos

* Monikos pergalė 
* Dėmesio banga
* Po Pundziūtės pasirodymo
* Interviu
* Paulius ir Monika 
* Monikos Pundziūtės prisistatymas  (X Faktorius 2015 m. 5 serija)
Kyrie Irving

**Kairis Endriu Irvingas ** (, g. 1992 m. kovo 23 d.) – JAV-Australijos krepšininkas, atstovaujantis Dalaso „Mavericks“ ekipai. Iki 2017 m. rungtyniavo Klivlando „Cavaliers“ gretose, su kuria 2016 m. tapo NBA čempionu.

Po sėkmingiausio karjeroje 2016–2017 m. sezono nusprendė nebebūti „Cavs“ lyderio LeBron James šešėlyje ir pareikalavo, kad būtų išmainytas. Jo prašymas patenkintas 2017 m. rugpjūčio 22 d., kai po mainų, į kuriuos taip pat buvo įtraukti Bostono „Celtics“ žaidėjai Isaiah Thomas, Jae Crowder, Ante Žižić ir 2018 m. NBA naujokų biržos pirmojo rato šaukimas, persikėlė į Bostono „Celtics“ gretas.

2023 m. vasario 5 d. Irvingas buvo išmainytas į Dalaso „Mavericks“.

## Pasiekimai

* 2016 m. NBA čempionas
* 4 kartus dalyvavo NBA Visų žvaigždžių rungtynėse (2013–2015, 2017– m.)
* 2014 m. pripažintas JAV metų krepšininku
* 2014 m. FIBA pasaulio krepšinio čempionato naudingiausio žaidėjo apdovanojimas
* 2014 m. NBA Visų žvaigždžių rungtynių naudingiausio žaidėjo apdovanojimas
* 2013 m. NBA tritaškių konkurso nugalėtojas
* 2012 m. NBA metų naujokas
* 2012 m. NBA Kylančių žvaigždžių konkurso nugalėtojas

## Išnašos
Phyllantheae

***Phyllantheae*** – lapaininių (*Phyllanthaceae*) šeimos augalų triba. Atlikus filogenetinius tyrimus DNR žymenų metodais buvo nuspresta tribą suskirstyti į 6 potribius ir 18 genčių.

Potribis *[[Andrachinae]]*:
* *[[Andrachne]]* sin. *Eraeliss*, *Thelypotzium*
Potribis *[[Astrocasiinae]]*:
* *[[Astrocasia]]*
Potribis *[[Flueggeinae]]*:
* Lapainis (*Phyllanthus*) sin. *Anisonema*, *Aporosella*, *Arachnodes*, *Ardinghalia*, *Asterandra*, *Cathetus*, *Ceramanthus*, *Chorisandra*, *Cicca*, *Clambus*, *Conami*, *Dendrophyllanthus*, *Dicholactina*, *Dimorphocladium*, *Emblica*, *Epistylium*, *Eriococcus*, *Fluggeopsis*, *Genesiphylla*, *Hemicicca*, *Hemiglochidion*, *Kirganelia*, *Leichhardtia*, *Lomanthes*, *Maborea*, *Macraea*, *Menarda*, *Mirobalanus*, *Moeroris*, *Nellica*, *Niruri*, *Nymania*, *Nymphanthus*, *Orbicularia*, *Oxalistylis*, *Ramsdenia*, *Reidia*, *Reverchonia*, *Rhopium*, *Roigia*, *Scepasma*, *Staurothylax*, *Synexemia*, *Tricarium*, *Uranthera*, *Urinaria*, *Williamia*, *Xylophylla*
* *[[Margaritaria]]* sin. *Calococcus*, *Prosorus*, *Wurtzia*, *Zygospermum*
* Margėtis (*Breynia*) sin. *Foersteria*, *Forsteria*, *Melanthes*, *Melanthesa*, *Melanthesopsis*
* Perlūnė (*Flueggea*) sin. *Acidoton*, *Bessera*, *Colmeiroa*, *Geblera*, *Neowawraea*, *Pleiostemon*, *Villanova*
* *[[Richeriella]]*
* Roplenis (*Sauropus*) sin. *Aalius*, *Breyniopsis*, *Ceratogynum*, *Diplomorpha*, *Heterocalymnantha*, *Hexadena*, *Hexaspermum*, *Ibina*, *Synastemon*, *Synostemon*
* Rumbulis (*Glochidion*) sin. *Agyneia*, *Bradleia*, *Bradleja*, *Coccoglochidion*, *Diasperus*, *Episteira*, *Glochidionopsis*, *Glochisandra*, *Gynoon*, *Lobocarpus*, *Pseudoglochidion*, *Tetraglochidion*, *Zarcoa*
Potribis *[[Leptopinae]]*:
* *[[Leptopus]]* sin. *Andrachne*, *Chorisandrachne*, *Hexakestra*, *Hexakistra*
Potribis *[[Pseudolachnostylidinae]]*:
* *[[Chascotheca]]* sin. *Chaenotheca*
* *[[Keayodendron]]*
* *[[Meineckia]]* sin. *Cluytiandra*, *Neopeltandra*, *Peltandra*
* *[[Pseudolachnostylis]]*
* *[[Zimmermannia]]*
* *[[Zimmermanniopsis]]*
Potribis *[[Securineginae]]*:
* *[[Securinega]]*

## Galerija

Starr 030612-0049 Breynia disticha.jpg|Dvieilis margėtis (*Breynia disticha*)
Flueggea neowawraea (5341321051).jpg|*[[Flueggea neowawraea]]*
Glochidion ferdinandi habit.jpg|*[[Glochidion ferdinandi]]*
Margaritaria discoidea leaves.JPG|*[[Margaritaria discoidea]]*
Phyllanthus mirabilis5 ies.jpg|*[[Phyllanthus mirabilis]]*

## Šaltiniai
Venciūnų koplyčia

**Venciūnų koplyčia** – veikianti katalikų koplyčia Venciūnuose, Alovės seniūnijoje, Alytaus rajone. Koplyčia stovi vidury gyvenvietės, apie 1 km į šiaurės rytus nuo kelio . Priklauso Alytaus šv. Liudviko parapijai. Koplyčioje nuolat vyksta savaitinės pamaldos, kurias aptarnauja atvykstantis kunigas iš Alytaus.

Koplyčia veikia buvusiuose kaimo kultūros namuose. Statinys pritaikytas atlikti religinėms apeigoms, yra būtiniausias bažnytinis inventorius. Koplyčia medinė, su bokšteliu ant kraigo ir jame pakabintu varpeliu. Altoriaus vietoje pakabintas kryžius su Nukryžiuotoju, kampuose pastatytos šventųjų skulptūros. Ant šoninių sienų iškabinti kuklūs paveikslai, vaizduojantys kryžiaus kelio stotis. Prie galinės sienos pastatyta klausykla. Mūriniame priestate įrengta bendruomenės šarvojimo salė.

## Istorija

Koplyčia įsteigta 1995 m. vietos bendruomenės iniciatyva, kai tuo metu Venciūnuose gyveno apie 500 žmonių. Jos įrengimui buvo panaudotas uždarytų kultūros namų pastatas – sovietmečiu perstatytas Vincentui Kirvelevičiui priklausęs namas. Iš rėmėjų, gretimos Alovės parapijos gauti kai kurie reikalingi daiktai, puošybos elementai. Koplyčią 1995 m. gegužės 6 d. pašventino Kaišiadorių vyskupas Juozapas Matulaitis.

## Šaltiniai

## Nuorodos

* Alytaus rajono sakralas *sakralas.lt*
Pūčkorių senosios kapinės

**Pūčkorių senosios kapinės**, vadinamos *[[Maro kapai]]s* – neveikiančios kapinės Plungės rajono savivaldybės teritorijos šiauriniame pakraštyje, Pūčkoriuose (Žemaičių Kalvarijos seniūnija), kelio Žemaičių Kalvarija–Gegrėnai–Medsėdžiai dešinėje pusėje. Saugotinas kultūros paveldo objektas.

## Kapinės

Įrengtos aukštumos pakraštyje, pakilioje vietoje, bevardžio upelio dešiniajame krante. Netaisyklingo ovalo plano, pailgos šiaurės – pietų kryptimi, apie 59 m ilgio ir 28 m pločio, apjuostos žemių pylimo ir išorinėje jo pusėje iškasto griovio, kuris užslinkęs. Kapinės apaugusios medžiais ir brūzgynais. Šiaurinėje dalyje yra apie 1 m aukščio pakiluma.

Pietinėje dalyje stovi koplytėlė ir kryžius, o pakraštyje – medinis anotacinis ženklas su užrašu: „PUČKORIŲ KAIMO / SENOSIOS KAPINĖS / *KULTŪROS PAMINKLAS / SAUGOMAS VALSTYBĖS*“.

Teritorijos plotas – 0,12 ha. 

### Koplytėlė
Medinė, stačiakampė stačiasienė, vienkamarė, atvira iš vienos pusės, su prieangiu ir dvišlaičiu stogeliu, pastatyta ant masyvaus betoninio postamento, pagrindiniu fasadu atsukta į pietus, t. y. link kelio. Sienos statmenų lentų, apkaltos dailylentėmis. Priekinėje sienoje įrengta arkinė anga, į kurią įstatytos stačiakampės, vienvėrės durelės, o virš jų yra pusapvalis švieslangis. Frontonas trikampis, horizontalių lentų, aklinas, priekyje paremtas ant dviejų tekintų, apskrito skerspjūvio, profiliuotų kolonėlių. Stogas apskardintas. Virš kraigo priekyje kyla statmenas stačiakampis bokštelis, prie kurio seniau buvęs pritvirtintas kaltinis kryželis. Koplytėlė dažyta rudos, durelių rėmas ir kolonėles – baltos spalvos aliejiniais dažais. Stogo skarda nedažyta. Interjerą puošia baltos tinklinės užuolaidos, už kurių stovi masinės gamybos Švč. Mergelės Marijos skulptūrėlė.

### Kryžius
Medinis, monumentalus, kryžmiškas, pastatytas į vakarus nuo koplytėlės, priekiu atsuktas link kelio. Stiebas ir skersinis stačiakampio nukirstais kampais skerspjūvio. Stiebo liemuo platėja į apačią. Skersinis tiesus, į stiebą įmontuotas iš priekinės pusės. Kryžiaus viršūnės ir pečių galai tiesiai nukirsti. Prie kryžmos pritvirtinta lieto metalo Nukryžiuotojo figūrėlė.

## Istorija
Veikė XVI–XVIII a., laidoti Pūčkorių kaimo gyventojai. Pasakojama, kad čia ilsisi maro laikų aukos, todėl kapinės vadinamos Marų kapais.

Kapines uždarius, XIX a. – XX a. pr. jose retsykiais laidoti kaimo savižudžiai, nekrikštyti gimę kūdikiai, epideminių ligų aukos ir pan.

Mirusiesiems atminti nuo seno kapinėse stovėjo koplytėlė su šventųjų skulptūromis ir keletas monumentalių kryžių. Dabartinis kryžius statytas XX a. I pusėje, o koplytėlė atnaujinta XXI a. pradžioje.

Kiekvienų metų gegužės mėnesį kaimo gyventojai rinkdavosi prie koplytėlės pasimelsti už mirusiuosius, giedodavo Visų Šventųjų litaniją.

2015 m. žvalgė Julius Kanarskas.

Kapinės vertingos kaip Žemaičių kraštui būdingas istorijos ir etninės kultūros paminklas.
Air India

**Air India** (एअर इंडिया) – pagrindinė Indijos oro linijų bendrovė ir trečia pagal aptarnautų keleivių skaičių po IndiGo ir Jet Airways. Kompanijos būstinė yra šalies sostinėje Delyje. 2014 m. liepos 11 d. Air India prisijungė prie Star Alliance aljanso ir tapo 27-ta jo nare.

Kompaniją 1932 m. įkūrė Indijos verslininkas ir aviatorius J. R. D. Tata. Kurį laiką avialinijos buvo vadinamos *Tata Airlines*. Pirmąjį savo skrydį kompanija atliko su de Havilland Puss Moth lėktuvu iš Karačio į Mumbajų. Po II pasaulinio karo įmonė buvo pervadintą į *Air-India*. 1960 m. pradžioje Air India įsigijo pirmąjį Boeing 707 orlaivį ir tapo pirmąja Azijos aviakompanija, turinčia reaktyvinius lėktuvus.

2011 m. vasario 27 d. įmonė susijungė su tuo metu pagrindine šalies aviakompanija Indian.

Kompanija savo vietiniams skrydžiams naudoja Airbus A320 ir Boeing 787 Dreamliner lėktuvus, o tolimesniems skrydžiams – Boeing 777-300ER , 747 ir 787.

## Turimi lėktuvai
2015 m. viduryje kompanija naudojo šiuos lėktuvus:





## Galerija

Image:Air India Boeing 787 Dreamliner N1008S PAS 2013 02.jpg|Boeing 787
Image:Air India 001.jpg|Boeing 747-400, naudojamas šalies premjero ir prezidento kelionėms
Image:Air India 2.jpg|Verslo klasės sėdynės Boeing 777-300ER lėktuvuose
Image:Air India B777-237LR (VT-ALD) at Paine Field.jpg|Boeing 777-200LR naudojamas ilgiems ir ypač ilgiems maršrutams aptarnauti


## Šaltiniai
Pūčkorių kapinynas

**Pūčkorių kapinynas**, kitaip – **Pūčkorių senkapis** (Lietuvos Respublikos registrinis kultūros paveldo objektas: unikalus kodas 16190, senas registro kodas AV2021) – kapinynas Plungės rajono savivaldybės teritorijos šiauriniame pakraštyje, Pūčkorių kaime (Žemaičių Kalvarijos seniūnija), 0,23 km į pietus nuo kelio Žemaičių Kalvarija–Gegrėnai–Medsėdžiai.

## Kapinynas
Įrengtas bevardžio upelio dešiniajame krante, slėnio pakilumoje. Saugoma teritorija stačiakampio plano, pailga šiaurės rytų – pietvakarių kryptimi, 85 m ilgio ir 50 m pločio, dirvonuojanti, lygiu paviršiumi. Šiaurės rytiniu jos pakraščiu praeina lauko kelias.

Teritorijos plotas – 4008 m².

0,45 km į pietvakarius yra Pūčkorių II piliakalnis, 1,3 km į pietryčius – Pūčkorių III piliakalnis.

## Istorija
Kapinynas detaliau netyrinėtas, preliminariai datuojamas I tūkst. – II tūkst. pradžia. 

Į Lietuvos Respublikos kultūros vertybių registrą įrašytas 1993 m.

## Šaltiniai

## Nuorodos
* Kultūros vertybių registras: Senkapis, Pūčkorių k., Žemaičių Kalvarijos sen., Plungės r. sav.
Inija Trinkūnienė

**Inija Trinkūnienė** (1951 m. spalio 25 d. Kelmėje) – Lietuvos etnologė, folkloristė, kultūros sociologė, psichologė, folkloro grupės „Kūlgrinda“ vadovė, senojo lietuvių tikėjimo bendruomenės „Romuva“ vyriausioji krivė.

## Biografija

1969 m. baigė Kelmės vidurinę mokyklą. 1974 m. Vilniaus universiteto Filosofijos fakultete baigė psichologijos studijas, įgijo psichologės specialybę. Nuo 1974 m. dirba sociologe Lietuvos kultūros tyrimų institute. 1990 m. kartu su savo vyru, Jonu Trinkūnu įkūrė lietuvių apeiginio folkloro grupę „Kūlgrinda“. 2015 m. po savo vyro mirties buvo įšventinta „Romuvos“ vyriausia krive.

Savo mokslinės karjeros metu užsiima etninės kultūros sklaidos ir raiškos tyrimais. I. Trinkūnienė yra paskelbusi per 60 mokslinių straipsnių, dalyvauja Lietuvos ir užsienio konferencijose. Nuo 2004–2013 m. ji buvo Etninės kultūros globos tarybos prie Lietuvos Respublikos Seimo žinovė.

Vyras Jonas Trinkūnas (1939–2014 m.) Lietuvos etnologas, folkloristas, religijotyrininkas, iki savo mirties buvo senojo lietuvių tikėjimo bendruomenės „Romuva“ vyriausiasis krivis. Dukros Rimgailė, Vėtra, Ugnė, Indrė.

## Šaltiniai

## Nuorodos
* „Protėvių pasaulėjauta ir dabartis“ Inijos Trinkūnienės pokalbis su Jonu Vaiškūnu apie „Kūlgrindos“ ir „Romuvos“ istoriją.
Reaktyvinis lėktuvas

**Reaktyviniai lėktuvai** – lėktuvai (dažniausiai standaus sparnų tvirtinimo), varomi reaktyviniu varikliu. Kitaip nei propeleriais varomi lėktuvai, reaktyviniai lėktuvai savo didžiausią galingumą pasiekia beveik pasiekę ar net viršydami garso greitį. Įprastai reaktyvinių lėktuvų kruizinis greitis siekia 0,8 M (609 mph, 981 km/val ar 273 m/s) 10 000–15 000 m aukštyje.

1928 m. reaktyvinio lėktuvo koncepciją sukūrė JK Royal Air Force pareigūnas Frank Whittle. 1939 m. vokiečių fizikas Hans von Ohain sukūrė pirmąjį veikiantį reaktyvinį lėktuvą Heinkel He 178.

1952 m. buvo pradėtas naudoti pirmasis komercinis reaktyvinis lėktuvas De Havilland Comet. Nors jis ir nebuvo pirmasis reaktyvinis keleivinis lėktuvas, tačiau, visai pagrįstai, jį galima laikyti pirmuoju tikru oro laineriu. Jis taip pat buvo pirmasis pradėjęs komercinius skrydžius, aplenkdamas savo artimiausius konkurentus daugiau nei ketveriais metais

1958 m. rinkoje pasirodė Boeing 707 lėktuvas ir greitai pradėjo dominuoti komercinių skrydžių maršrutuose.

Greičiausias reaktyvinis komercinis lėktuvas buvo 1975 m. pradėtas naudoti Tupolev Tu-144. Jis pasiekdavo 2,35 M greitį (2 503 km/val). Greičiausias karinis reaktyvinis orlaivis buvo JAV naudotas Lockheed SR-71 Blackbird, pasiekdavęs 3,35 M greitį (3 661 km/val).

## Šaltiniai
Pūčkorių III piliakalnis

**Pūčkorių III piliakalnis**, vadinamas *Pile* (Lietuvos Respublikos registrinis kultūros paveldo objektas: unikalus kodas 5497; senasis kultūros paminklo sąrašo numeris AR811) – piliakalnis Plungės rajono savivaldybės teritorijos šiauriniame pakraštyje, Getaučių kaime (Žemaičių Kalvarijos seniūnija), 1 km į pietvakarius nuo Gegrėnų civilinių kapinių ir kelio Žemaičių Kalvarija–Gegrėnai–Medsėdžiai, kelio Gegrėnai–Getaučiai dešinė pusėje, Margupio kairiajame krante.

Pasiekiamas iš kelio Žemaičių Kalvarija–Gegrėnai–Medsėdžiai, pravažiavus Gegrėnų kaimą ir Margupio upelį, priešais Gegrėnų civilines kapines pasukus į kairę pietvakarių kryptimi, pavažiavus palei Margupio kanalą Gegrėnų–Getaučių keliu 1 km – yra dešinėje, į šiaurės vakarus nuo kelio, ties pirmu žymesniu kelio posūkiu į dešinę.

## Piliakalnis

Įrengtas atskiroje kalvoje, Margupio (Varduvos kairiojo intako) kairiajame krante, šalia pelkės. Aikštelė ovali, orientuota šiaurės – pietų kryptimi, 31 x 26 m dydžio, 2 m aukštesne pietvakarine dalimi. 
Šlaitai statūs, 10–14 m aukščio, viršuje, 1 m aukštyje pastatinti. Visuose šlaituose, 3–5 m žemiau aikštelės yra 2 m pločio, 0,2 m gylio griovys, už kurio supiltas 0,2 m aukščio, 4 m pločio pylimas. Šiauriniame šlaite išlikusi tik 2 m pločio terasa, nuolaidėjanti į išorę.

Piliakalnis labai apardytas ariant, apaugęs lapuočiais medžiais.

Teritorijos plotas – 13792 m².

## Tyrimai
Piliakalnis žinomas nuo seno, vadinamas Pile. Jis buvo ties Pūčkorių, Gegrėnų ir Getaučių kaimų riba. Tarpukariu pateko į ūkininkų Kazimiero Almino ir Jazdauskio žemės sklypus, buvo intensyviai ariamas. Arimo metu buvo išverčiama stambių medžio anglių. Nuo XX a. antrosios pusės piliakalnis neardomas, apaugo retu mišku. Šiuo metu yra Getaučių kaimui priskirtoje žemėje.

1966 m. žvalgė Lietuvos istorijos institutas (ekspedicijos vadovas Adolfas Tautavičius). Piliakalnio aikštelėje aptiktas arimo smarkiai apnaikintas kultūrinis sluoksnis, kuriame rasta smulkių molio tinko ir medžio anglies fragmentų

Piliakalnis datuojamas I tūkst. – XIII a. 

1972 m. piliakalnis įrašytas į respublikinės reikšmės archeologijos paminklų sąrašą (AR811), o nuo 1993 m. registruotas Lietuvos Respublikos kultūros vertybių registre.
 
Profesorius Vladas Žulkus daro prielaidą, kad šiame piliakalnyje ankstyvaisiais viduramžiais stovėjusi „šios teritorijos vyriausiojo pilis“.

## Šaltiniai

* Lietuvos TSR archeologijos atlasas. – Vilnius: Mintis, 1975. – T. 2. – P. 141, ei. Nr. 610

## Nuorodos
* Valstybės archeologijos komisijos medžiaga 
* Lietuvos piliakalniai (Pūčkorių I piliakalnis)
* Gardai ir Plateliai XIII–XVI a.
* Hillforts.eu atvirųjų duomenų ištekliai